מוחמד בן עבד א-רחמן בן ג'אסם אאל ת'אני

2024
השייח' מוחמד בן עבד א-רחמן בן ג'אסם אאל ת'אני (בערבית: محمد بن عبدالرحمن بن جاسم آل ثاني; נולד ב-1 בנובמבר 1980) הוא דיפלומט, כלכלן ופוליטיקאי קטרי המכהן כראש ממשלת קטר מאז 7 במרץ 2023,<ref name=":0"></ref> וכשר החוץ מאז 2016.<ref name="dip"></ref> מכהן גם כיו"ר קרן קטר לפיתוח (QFFD) מאז 2014, וחבר במועצה העליונה של קטר לענייני כלכלה והשקעות (SCEAI) מאז 2014.

כיהן בעבר כסגן ראש הממשלה בין השנים 2017–2023 ויו"ר רשות ההשקעות של קטר בין השנים 2018–2023.

== ביוגרפיה ==
שייח' מוחמד נולד וגדל בדוחא שבקטר. הוא חלק ממשפחת המלוכה הקטרית מבית ת'אני.<ref></ref> הוא בעל תואר ראשון בכלכלה ומנהל עסקים מהמכללה לעסקים וכלכלה באוניברסיטת קטר (2003).

== קריירה ==
בתחילת הקריירה שלו, ב-2003, עבד כחוקר כלכלי במועצת המשפחה השלטת, שם שימש מאוחר יותר כמנהל לענייני כספים בין השנים 2005–2009.<ref name="ajf"></ref>

בשנת 2009 מונה למנהל המחלקה לשותפות במגזר הציבורי והפרטי במשרד העסקים והמסחר והשיק את "Enterprise Katar" – ארגון המעניק תמיכה טכנית ופיננסית לעסקים קטנים ובינוניים.<ref name=":1"></ref>

משנת 2010 עד 2011, שימש כמזכיר הנציג האישי של האמיר חמד בן ח'ליפה אאל ת'אני בדיוואן האמירי.<ref name=":1" />

בשנת 2013, שייח' מוחמד הצטרף למשרד החוץ של קטר כעוזר שר החוץ לענייני שיתוף פעולה בינלאומי.<ref></ref> מדיניותו התמקדה בקידום שיתוף פעולה רב-צדדי, יישום מדיניות פיתוח החוץ של קטר ויישום אסטרטגיות שיתוף פעולה בינלאומי המבוססות על החזון הלאומי של קטר 2030.<ref name="mofa.gov.qa">Ministry of Foreign Affairs Organizational Structure. Prime Minister and Minister of Foreign Affairs </ref>

=== ראשות הממשלה ===
ב-7 במרץ 2023, בחילופי קבינט, באמצעות צו אמירי מס' (2) משנת 2023, הוא מונה לראש ממשלת קטר.

במסגרת תפקידו כראש ממשלה הוא עוסק בייעוץ לאמיר של מדינת קטר, שייח' תמים בן חמד אאל ת'אני. הוא עומד גם בראש ישיבות מועצת השרים, ועוסק בפיקוח על תיאום העבודה בין המשרדים השונים.

במהלך מלחמת חרבות ברזל, נפגש השייח' מוחמד עם ראש ה-CIA ויליאם ברנס וראש המוסד דוד ברנע בקטר בנובמבר.<ref></ref><ref></ref> הם הגיעו להארכת הפסקת האש ביומיים ולחלופין של יותר מ-100 חטופים ישראלים ב-240 מחבלים פלסטינים.<ref></ref><ref></ref><ref></ref><ref></ref>

=== תפקיד כשר חוץ וראש ממשלה ===
תחומי האחריות של שייח' מוחמד כשר החוץ כוללים תכנון ויישום מדיניות החוץ של קטר, שמירה והרחבה של היחסים האסטרטגיים הבילטרליים והרב-צדדיים של המדינה, הובלת מאמצי תיווך וגיבוש שלום וביטחון בינלאומיים.

ב-7 באוקטובר 2023, עם פרוץ מלחמת חרבות ברזל, החלה קטר בהובלתו שיחות דחופות בניסיון לשחרר חטופים ישראלים בתמורה למחבלים פלסטינים. קטר מילאה תפקיד קריטי במשא ומתן באמצעות שיתוף פעולה עם ארצות הברית וישראל, וכן דחפה לשחרור חטופים אמריקאים.<ref></ref>

ב-1 בנובמבר 2023 תיווכה קטר בהסכם בין מצרים, ישראל וחמאס. הסכם זה, שתואם עם ארצות הברית, יאפשר פינוי אזרחים מעזה.<ref></ref><ref></ref>בנוסף, בינואר 2024 תיווך בניסיון להעביר תרופות לחטופים ישראלים.

פעילותם של ראש הממשלה והאמיר זכו לשבחים על ידי מנהיגים שונים כמו אנתוני בלינקן, ג'סטין טרודו, ג'ו ביידן וז'וזפ בורל.<ref></ref><ref></ref><ref></ref>

== פרסים והוקרה ==
=== פרגוואי ===
ב-24 במאי 2023, נשיא פרגוואי, מריו אבדו בניטס, העניק את מסדר ההצטיינות הלאומי (פרגוואי) לשייח' מוחמד כהוקרה על תפקידו בחיזוק היחסים בין שתי המדינות. שר החוץ של קטר, הסולטאן בן סעד אל-מורייח'י קיבל את הפרס בשמו.<ref> Ministry of Foreign Affairs. [https://mofa.gov.qa/en/the-ministry/organizational-structure/state-minister-for-foreign-affairs "Minister of State for Foreign Affairs"].</ref>

=== ארצות הברית ===
ב-19 בינואר 2021, יום לפני שג'ו ביידן הפך לנשיא, ארצות הברית, המיוצגת על ידי מחלקת ההגנה של ארצות הברית, העניקה לשייח' מוחמד את מדליית מחלקת ההגנה עבור שירות ציבורי. היועץ לביטחון לאומי של ארצות הברית רוברט אובריאן, העניק את המדליה לשגריר קטר השייח' משעל בן חמד אאל ת'אני, עבור השייח' מוחמד.

פרס זה היה כהוקרה על מאמציו הדיפלומטיים לחיזוק היחסים בין קטר לארצות הברית, ועל התמיכה והקידום של מאמצי השלום באפגניסטן (כולל חתימת הסכם השלום בין ארצות הברית לטליבאן ב-29 בפברואר 2020, והשקת תהליך השלום באפגניסטן ב-12 בספטמבר 2020), כדי לקדם יציבות ושגשוג באזור צפון אפריקה במזרח התיכון, ולפתור את משבר המפרץ באמצעות דיפלומטיה.

בשנת 2024 הופיע ברשימת טיים 100.<ref></ref>

==קישורים חיצוניים==

== הערות שוליים ==

קטגוריה:ראשי ממשלת קטר
קטגוריה:פוליטיקאים קטרים
קטגוריה:קטרים שהופיעו ברשימת טיים 100
קטגוריה:קטרים שנולדו ב-1980